b'\n_START_ARTICLE_\nDra\xc5\xa1ko Vilfan\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je v letih 1920\xe2\x88\x921924 obiskoval v Kranju, gimnazijo pa v Kranju in Ljubljani, kjer je leta 1932 tudi maturiral. Po kon\xc4\x8dani gimnaziji je \xc5\xa1tudiral medicino na Dunaju in tam 10. februarja 1939 diplomiral. Iz ginekologije in porodni\xc5\xa1tva se je v letih 1940\xe2\x88\x921944 specializiral v Beogradu. V letih 1944-1945 se je pridru\xc5\xbeil narodnoosvobodilni borbi. Aprila 1946 se je zaposlil v Ljubljani in septembra istega leta opravil specialisti\xc4\x8dni izpit. Leta 1947 je postal asistent, 1956 docent, 1972 izredni in 1977 redni profesor na Medicinski fakulteti v Ljubljani. Leta 1971 je uspe\xc5\xa1no zagovarja doktorsko delo Objektivizacija in kvantifikacija zdravstvenega dela. Od leta 1973 do 1980, ko se je upokojil je bil tudi direktor klinike za ginekologijo in porodni\xc5\xa1tvo v Ljubljani. _NEWLINE_Vilfan je za Kraljevino Jugoslavijo nastopil na Poletnih olimpijskih igrah 1936 v Berlinu._NEWLINE_V plavanju 100 metrov prosto je v polfinalu osvojil peto mesto. Nastopil je \xc5\xa1e v disciplini 200 metrov hrbtno, kjer se ni uvrstil v zaklju\xc4\x8dne boje in je v svoji skupini osvojil \xc4\x8detrto mesto. Poleg tega je bil tudi \xc4\x8dlan \xc5\xa1tafete 4 x 200 metrov prosto, ki je v polfinalu osvojila 6. mesto.'